stanford-oval/wikipedia huggingface dataset:
คณะรัฐมนตรีไทย คณะที่ 60
การตอบรับ > คำวิจารณ์

ผู้สื่อข่าวประจำทำเนียบรัฐบาล ได้ตั้งฉายาคณะรัฐมนตรีซึ่งเป็นการตั้งฉายาของคณะรัฐมนตรีเป็นประจำทุกปี ในปี พ.ศ. 2554 ได้ตั้งฉายาคณะรัฐมนตรีคณะที่ 60 ชุดนี้ว่า "รัฐบาลทักษิณส่วนหน้า" เนื่องจากมีความเห็นว่าการบริหารงานของรัฐบาลนางสาวยิ่งลักษณ์ ชินวัตร ไม่สามารถสลัดภาพว่ามี พ.ต.ท.ทักษิณ ชินวัตร อดีตนายกรัฐมนตรี อยู่เบื้องหลังได้ จนรัฐบาลชุดนี้เปรียบเหมือนศูนย์บัญชาการส่วนหน้าของตัว พ.ต.ท.ทักษิณ
ศูนย์อำนวยการรักษาความสงบเรียบร้อยภายใต้รัฐบาลนี้ แถลงประณาม ผศ.ดร.หัสวุฒิ วิฑิตวิริยกุล ประธานศาลปกครองสุงสุด ณ ขณะนั้นซึ่งเป็นเหตุการณ์ที่ไม่เคยเกิดขึ้นมาก่อนที่รัฐบาลใช้ศูนย์อำนวยการรักษาความสงบเรียบร้อยแถลงต่อสื่อมวลชน เพื่อประณาม ประธานศาลปกครองสุงสุด
สมาชิกสภาผู้แทนราษฎร พรรคเพื่อไทย พรรครัฐบาลได้ฟ้องร้องตุลาการศาลรัฐธรรมนูญในข้อหากบฎและเตือนว่าระวังจะละเมิดพระราชอำนาจกับอธิบดีกรมสอบสวนคดีพิเศษ นับเป็นครั้งแรกที่มีบุคคลในรัฐบาลฟ้องร้องตุลาการศาลรัฐธรรมนูญ
ในระหว่างประกาศสถานการณ์ฉุกเฉิน รัฐบาลนี้เลือกที่จะใช้รัฐมนตรีว่าการกระทรวงแรงงาน เป็นร้อยตำรวจเอก เฉลิม อยู่บำรุง เป็นผู้กำกับการปฏิบัติงานของหัวหน้าผู้รับผิดชอบ นับเป็นครั้งแรกที่รัฐมนตรีว่าการกระทรวงแรงงาน เป็นผู้กำกับการปฏิบัติงานของหัวหน้าผู้รับผิดชอบ เป็นเหตุการณ์ที่ไม่เคยเกิดขึ้นมาก่อน และตามกฎหมาย พรก.ฉุกเฉิน พ.ศ. 2548 ไม่มีรายชื่อของรัฐมนตรีว่าการกระทรวงแรงงานอยู่ในคณะกรรมการบริหารสถานการณ์ฉุกเฉิน
กรณีคดีเงินบริจาคน้ำท่วม กรมสอบสวนคดีพิเศษ โดยออกหนังสือถึงประชาชนผู้บริจาคน้ำท่วมผ่านทางพรรคประชาธิปัตย์ เมื่อ พ.ศ. 2553 โดยขอให้ไปชี้แจงต่อดีเอสไอ ว่าการบริจาคดังกล่าว เป็นการฝ่าฝืนพระราชบัญญัติ (พ.ร.บ.) ประกอบรัฐธรรมนูญว่าด้วยพรรคการเมือง พ.ศ. 2550 หรือไม่ถูกวิจารณ์ว่าเป็นการดำเนินการกลั่นแกล้งประชาชนที่บริจาคเงินผ่านพรรคประชาธิปัตย์
รัฐบาลแต่งตั้งบุคคลใกล้ชิด อาทิ นายอภินันท์ จันทรังษีเป็นอธิบดีกรมประชาสัมพันธ์เนื่องจากมีความใกล้ชิดกับกลุ่มแนวร่วมประชาธิปไตยต่อต้านเผด็จการแห่งชาติ ทั้ง ๆ ที่นายอภินันท์ จันทรังษี ไม่เคยทำงานด้านประชาสัมพันธ์เลย ทำงานกับกระทรวงมหาดไทย มาโดยตลอด มีการย้ายลักษณะนี้อีกในบางกระทรวง อาทิ นางพนิตา กำภู ณ อยุธยา ที่ไม่เคยทำงานด้านการศึกษาเลย แต่ได้รับตำแหน่งปลัดกระทรวงศึกษาธิการรัฐบาลยังปูนบำเหน็จให้นายชัยเกษม นิติสิริ เป็นเลขาธิการสำนักงานคณะกรรมการกำกับหลักทรัพย์และตลาดหลักทรัพย์ ทั้งที่นายชัยเกษม เป็นนักกฎหมาย ไม่มีความรู้เรื่องหลักทรัพย์และตลาดหลักทรัพย์เลย
รัฐบาลจงใจที่จะไม่ปฏิบัติตามกฎหมายพระราชบัญญัติความมั่นคงภายในราชอาณาจักร โดยมีการแถลงผ่านสื่อมวลชนว่าจะไม่ให้เลขาธิการสภาความมั่นคงแห่งชาติ ถวิล เปลี่ยนศรี เข้าร่วมในคณะกรรมการศูนย์อำนวยการรักษาความสงบเรียบร้อย ซึ่งเป็นการไม่ปฏิบัติตามกฎหมาย
บุคคลที่เป็นข้าราชการการเมือง และรัฐมนตรีช่วยว่าการกระทรวง ในรัฐบาลนี้มีประวัติทำผิดคดีอาญามาก่อน อาทิ อรรถชัย อนันตเมฆ สุภรณ์ อัตถาวงศ์ ณัฐวุฒิ ใสยเกื้อ
ไฟน้ำค้าง

| ไฟน้ำค้าง |
| --- | --- |
ประเภท: โรแมนติก-ดราม่า-คอมเมดี้
สร้างโดย: พ.ศ. 2544 บริษัท มายาแชนแนล จำกัด พ.ศ. 2567 บริษัท มีเดีย สตูดิโอ จำกัด
เขียนโดย: บทประพันธ์: ชลาลัย บทโทรทัศน์: พ.ศ. 2544 นภนัย พ.ศ. 2567 บุหลันดั้นเมฆ
กำกับโดย: พ.ศ. 2544 จารึก สงวนพงศ์ พ.ศ. 2567 อินทนนท์ รัตนากาญจน์
แสดงนำ: พ.ศ. 2544 ยุรนันท์ ภมรมนตรี สิเรียม ภักดีดำรงฤทธิ์ พ.ศ. 2567 ยศวรรธน์ ทะวาปี มุกดา นรินทร์รักษ์
ดนตรีแก่นเรื่องเปิด: พ.ศ. 2544 ถ้าเธอรักฉัน - นันทกานต์ ฤทธิวงศ์ พ.ศ. 2567 แพ้เธอทุกทาง - เอ๊ะ จิรากร
ดนตรีแก่นเรื่องปิด: พ.ศ. 2544 ถ้าเธอรักฉัน - นันทกานต์ ฤทธิวงศ์ พ.ศ. 2567 เก่งได้ไม่เท่าไร - Bell Warisara
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: พ.ศ. 2544 13 ตอน  พ.ศ. 2567  34 ตอน​
การผลิต
ผู้อำนวยการสร้าง: พ.ศ. 2544 บริษัท มายาแชนแนล จำกัด พ.ศ. 2567 บริษัท มีเดีย สตูดิโอ จำกัด
ความยาวตอน: 60 นาที / ตอน
ออกอากาศ
เครือข่าย: พ.ศ. 2544 สถานีวิทยุโทรทัศน์กองทัพบกช่อง 5 พ.ศ. 2567 ช่อง 7HD
ออกอากาศ: พ.ศ. 2544 5 กันยายน 2544 (2544-09-05) พ.ศ. 2567 8 ตุลาคม 2567 (2567-10-08) – พ.ศ. 2544 18 ตุลาคม 2544 (2544-10-18) พ.ศ. 2568  18 กุมภาพันธ์​ 2568
ไฟน้ำค้าง เป็นละครโทรทัศน์ แนว โรแมนติก - ดราม่า บทประพันธ์ของ ชลาลัย ได้มีการสร้างเป็นละครโทรทัศน์ถึง 2 ครั้ง
ครั้งที่ 1 บทโทรทัศน์โดย นภนัย กำกับการแสดงโดย จารึก สงวนพงศ์ ผลิตโดย บริษัท มายาแชนแนล จำกัด ออกอากาศทุกวันพุธ - พฤหัสบดี เวลา 20.25 - 21.25 น. ทาง สถานีวิทยุโทรทัศน์กองทัพบกช่อง 5 นำแสดงโดย ยุรนันท์ ภมรมนตรี, สิเรียม ภักดีดำรงฤทธิ์ และนักแสดงชั้นนำอีกมากมาย เริ่มตอนแรกวันที่ 5 กันยายน พ.ศ. 2544 – 18 ตุลาคม พ.ศ. 2544
ครั้งที่ 2 บทโทรทัศน์โดย บุหลันดั้นเมฆ กำกับการแสดงโดย อินทนนท์ รัตนากาญจน์ ผลิตโดย บริษัท มีเดีย สตูดิโอ จำกัด ออกอากาศทุกวันจันทร์ - อังคาร เวลา 20.30 - 21.30 น. ทาง ช่อง 7HD นำแสดงโดย ยศวรรธน์ ทะวาปี, มุกดา นรินทร์รักษ์ และนักแสดงชั้นนำอีกมากมาย เริ่มตอนแรกวันที่ 8 ตุลาคม พ.ศ. 2567 – 18 กุมภาพันธ์ พ.ศ. 2568
นักแสดง

| ปี | พ> ศ. 2544 | พ> ศ. 2567 |
| --- | --- | --- |
| สถานีออกอากาศ | ช่อง 5 | ช่อง 7HD , อ้ายฉีอี้ |
| ผู้สร้าง | บริษัท มายา พิคเจอร์ จำกัด | บริษัท มีเดีย สตูดิโอ จำกัด |
| กำกับการแสดง | จารึก สงวนพงศ์ | อินทนนท์ รัตนากาญจน์ |
บทประพันธ์: ชลาลัย
| บทโทรทัศน์ | นภนัย | บุหลันดั้นเมฆ |
ตัวละคร: นักแสดงหลัก
| ภีม ภัทรตระกูล | ยุรนันท์ ภมรมนตรี | ยศวรรธน์ ทะวาปี |
| พลับพลา (พลับ) | สิเรียม ภักดีดำรงฤทธิ์ | มุกดา นรินทร์รักษ์ |
| วีกิจ |  | สันติราษฎร์ กุลนพเกียรติ |
| ทัศน์พล (ทัศ) |  | ชนกันต์ พูนศิริวงศ์ |
| อรวี (อร)​ | ณัฐชา นฤกวิน | ญาณิศา ธีราธร |
ตัวละคร: นักเเสดงสมทบ
| ตรีประดับ | คัทรียา กาญจนโรจน์ | อมีนา พินิจ |
| สายเหนือ (2544) / อุษาวดี (ษา) (2567) | ฌัชฌา รุจินานนท์ | ปริตา ไชยรักษ์ |
| ชัชวาล (2544) / พีท (2567)​ | พอล วิสุทธิ์ แครี่ | พีรพันธ์ จึงเจริญพาณิชย์ |
| ตอง | รุ่งเรือง อนันตยะ | ณัฐภัทร จิรภาวสุทธิ์ |
| ยศ |  | ภัทรพงศ์ เวศกามี |
| ภุชงค์ |  | ภูธฤทธิ์ พรหมบันดาล |
| สุภางค์ | ชนานา นุตาคม​ | ภัสสร บุณยเกียรติ |
| แก้วลดา / มณีวรรณ | อรัญญา นามวงศ์​ | กชกร นิมากรณ์ |
| ย่าทิพย์ |  | ปนัดดา โกมารทัต |
| ท่านทวีป | ทม วิศวชาติ​ | เฉลิมพร พุ่มพันธ์วงศ์ |
| อำพร | ชลมารค ธ.เชียงทอง | ปัทมา ปานทอง |
| เดช |  | กฤตย์ อัทธเสรี |
| วรุณ |  | กัณพล ปรีดามาโนช |
| สุธี | ธนายง ว่องตระกูล | ภาสกร บุญวรเมธี |
| ป้าเล็ก |  | รสริน จันทรา |
| ป้าแตน |  | ราตรี วิทวัส |
| คมสันต์ |  | จิรกิตติ์ สุวรรณภาพ |
| เเอนนา |  | ช้องมาศ บางชะวงษ์ |
| รัตนา |  | กุสุมา ตันสกุล |
| วาสุ |  | นทีเทพ บุนนาค |
| โอม |  | ภาคียะ โพธิ์เงิน |
| พัตเตอร์​ (ลูกชายภีมกับพลับพลา)​ |  | ด.ช. ณกรธรรศ วิมลมงคลพร |
| แตงกวา​ (ลูกสาวภีมกับพลับพลา)​ | ด.ญ.พิมประภา ตั้งประภาพร |  |
ตัวละคร: นักเเสดงรับเชิญ
| ฉัตร / ชาช่า | กุ้งนาง ปัทมสูต​ | สุภัทรภณ กสิกรรม |
| ทัศนา (ทัศ) / กวาง | ดารณีนุช ปสุตนาวิน​ | ดุสิตา พรพิพัฒน์วงศ์ |
| หญิง (เลขาวีกิจ) |  | อารียา ดุริยะเจนใจ |
| สาคู |  | ด.ช.ชญาณณ อัครดำรงเดช |
การตอบรับ

| ตอนที่ | ออกอากาศ | เรตติ้ง |
| --- | --- | --- |
| 1 | 8 ตุลาคม 2567 | 2.9 |
| 2 | 14 ตุลาคม 2567 |  |
| 3 | 15 ตุลาคม 2567 | 3.0 |
| 4 | 21 ตุลาคม 2567 | 3.0 |
| 5 | 22 ตุลาคม 2567 | 3.0 |
| 6 | 28 ตุลาคม 2567 | 3.1 |
| 7 | 29 ตุลาคม 2567 | 3.2 |
| 8 | 4 พฤศจิกายน 2567 |  |
| 9 | 5 พฤศจิกายน 2567 |  |
| 10 | 11 พฤศจิกายน 2567 | 3.1 |
| 11 | 12 พฤศจิกายน 2567 |  |
| 12 | 18 พฤศจิกายน 2567 |  |
| 13 | 19 พฤศจิกายน 2567 |  |
| 14 | 25 พฤศจิกายน 2567 |  |
| 15 | 26 พฤศจิกายน 2567 |  |
| 16 | 2 ธันวาคม​ 2567​ |  |
| 17 | 3 ธันวาคม​ 2567​ |  |
| 18 | 9 ธันวาคม​ 2567​ |  |
| 19 | 10 ธันวาคม​ 2567​ |  |
| 20 | 16 ธันวาคม​ 2567​ |  |
| 21 | 17 ธันวาคม​ 2567​ |  |
| 22 | 23 ธันวาคม​ 2567​ |  |
| 23 | 13 มกราคม​ 2568​ |  |
| 24 | 14 มกราคม​ 2568 |  |
| 25 | 20 มกราคม​ 2568​ |  |
| 26 | 21 มกราคม​ 2568​ |  |
| 27 | 27 มกราคม​ 2568​ |  |
| 28 | 28 มกราคม​ 2568​ |  |
| 29 | 3 กุมภาพันธ์​ 2568​ |  |
| 30 | 4 กุมภาพันธ์​ 2568​ |  |
| 31 | 10 กุมภาพันธ์​ 2568 |  |
| 32 | 11 กุมภาพันธ์​ 2568 |  |
| 33 | 17 กุมภาพันธ์​ 2568​ |  |
| 34 (ตอนจบ) | 18 กุมภาพันธ์ 2568 | 3.7 |
เพลงประกอบละคร

เพลง ถ้าเธอรักฉัน (เพลงเปิดและเพลงปิด) - ขับร้องโดย นันทกานต์ ฤทธิวงศ์
เพลง แพ้เธอทุกทาง (เพลงเปิด) - ขับร้องโดย จิรากร สมพิทักษ์
เพลง เก่งได้ไม่เท่าไร (เพลงปิด) - ขับร้องโดย วริศรา จิตปรีดาสกุล
จังหวัดชลบุรี

สำหรับความหมายอื่นของ "ชลบุรี" ดูที่ ชลบุรี (แก้ความกำกวม)
| จังหวัดชลบุรี |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Chon Buri
จากซ้ายไปขวา บนลงล่าง : ปราสาทสัจธรรม, พระจุฑาธุชราชฐาน, ทิวทัศน์เกาะสีชัง, สวนนงนุช, พระพุทธรูปแกะสลักเขาชีจรรย์, หาดจอมเทียน
   ธง ตรา
คำขวัญ: ทะเลงาม ข้าวหลามอร่อย  อ้อยหวาน จักสานดี ประเพณีวิ่งควาย
แผนที่ประเทศไทย จังหวัดชลบุรีเน้นสีแดงแผนที่ประเทศไทย จังหวัดชลบุรีเน้นสีแดง
ประเทศ:  ไทย
การปกครอง
 • ผู้ว่าราชการ : ธวัชชัย ศรีทอง   (ตั้งแต่ พ.ศ. 2565) 
 • นายก อบจ. : วิทยา คุณปลื้ม   (ตั้งแต่ พ.ศ. 2551) 
พื้นที่
 • ทั้งหมด: 4,363 ตร.กม. (1,685 ตร.ไมล์)
อันดับพื้นที่: อันดับที่ 50
ประชากร (พ.ศ. 2566)
 • ทั้งหมด: 1,618,066 คน
 • อันดับ: อันดับที่ 6
 • ความหนาแน่น: 370.86 คน/ตร.กม. (960.5 คน/ตร.ไมล์)
 • อันดับความหนาแน่น: อันดับที่ 10
รหัส ISO 3166: TH-20 
สัญลักษณ์ประจำจังหวัด
 • ต้นไม้: ประดู่ (ประดู่ป่า)
 • ดอกไม้: ประดู่ (ประดู่ป่า)
 • สัตว์น้ำ: ปลาฉลามกบ
ศาลากลางจังหวัด
 • ที่ตั้ง: ถนนมนตเสวี ตำบลบางปลาสร้อย อำเภอเมืองชลบุรี จังหวัดชลบุรี 20000
 • โทรศัพท์: 0 3827 5034, 0 3827 9434
เว็บไซต์: http://www.chonburi.go.th
 
 ส่วนหนึ่งของสารานุกรมประเทศไทย
ชลบุรี เป็นจังหวัดหนึ่งในภาคตะวันออกของประเทศไทย ชุมชนเมืองศูนย์กลางของจังหวัด คือ เทศบาลเมืองชลบุรี จังหวัดชลบุรีมีสถานที่ท่องเที่ยวที่มีชื่อเสียงหลายแห่งตั้งอยู่ โดยมีเมืองท่องเที่ยวที่สำคัญของประเทศ คือ เมืองพัทยา นอกจากด้านอุตสาหกรรมการท่องเที่ยวแล้วยังเป็นจังหวัดที่มีความสำคัญทางเศรษฐกิจสำคัญของภาคตะวันออกอย่างมาก ทั้งในด้านพาณิชยกรรมและอุตสาหกรรมต่าง ๆ
ในอดีตจังหวัดชลบุรีนั้นเคยเป็นแหล่งที่ตั้งของเมืองท่าที่มีความสำคัญมาก แม้แต่ในปัจจุบันนี้ก็ยังคงเป็นที่ตั้งของท่าเรือที่มีความสำคัญของประเทศรองจากท่าเรือกรุงเทพ นั่นก็คือท่าเรือแหลมฉบัง เนื่องจากมีทำเลที่ตั้งเหมาะสม จังหวัดชลบุรีนั้นมีอาณาเขตติดต่อ (ตามเข็มนาฬิกาเริ่มจากทิศเหนือ) ได้แก่ จังหวัดฉะเชิงเทรา จังหวัดจันทบุรี จังหวัดระยอง และติดต่อกับอ่าวไทยทางทิศตะวันตก ประชากรของจังหวัดมีการเติบโตอย่างรวดเร็ว โดยประชากรในปี พ.ศ. 2566 มีจำนวนประมาณ 1.6 ล้านคน
ประวัติศาสตร์ > สมัยก่อนประวัติศาสตร์

จังหวัดชลบุรีเคยเป็นชุมชนโบราณที่เคยมีมนุษย์ยุคหินใหม่อาศัยอยู่มาตั้งแต่สมัยก่อนประวัติศาสตร์ เพราะว่าเคยมีการขุดค้นด้านโบราณคดีแล้วพบร่องรอยของชุมชนโบราณก่อนประวัติศาสตร์บริเวณที่ราบลุ่มแม่น้ำพานทองซึ่งอยู่ในบริเวณวัดโคกพนมดี ตำบลท่าข้าม อำเภอพนัสนิคม พบร่องรอยของชุมชนโบราณก่อนประวัติศาสตร์โคกพนมดี ทำให้สันนิษฐานได้ว่าในอดีตพื้นที่บริเวณจังหวัดชลบุรีเคยเป็นที่ตั้งเมืองโบราณที่มีความรุ่งเรืองถึง 3 เมือง ได้แก่ เมืองพระรถ เมืองศรีพโล และเมืองพญาแร่ โดยอาณาเขตของ 3 เมืองนี้รวมกันเป็นจังหวัดชลบุรีในปัจจุบัน
ซึ่งแหล่งโบราณคดีที่ค้นพบในครั้งนั้นได้พบสิ่งมีคุณค่าทางโบราณคดีหลายอย่าง เช่น ขวานหินขัด เครื่องประดับจำพวกกำไล ลูกปัด เครื่องปั้นดินเผาแบบใช้เชือกทาบ และได้พบซากของอาหารทะเลอีกด้วย จึงทำให้ทราบว่าบริเวณนี้อยู่ใกล้ชายฝั่งทะเลมากกว่าปัจจุบันนี้มาก แหล่งโบราณคดีที่กล่าวอ้างทั้งหมดข้างต้นนั้นจึงเป็นหลักฐานยืนยันส่วนหนึ่งที่แสดงให้เห็นถึงความเป็นมาอันยาวนานของจังหวัดชลบุรี
ประวัติศาสตร์ > สมัยประวัติศาสตร์

ในสมัยกรุงศรีอยุธยา เมืองชลบุรีปรากฏเป็นหลักฐานในทำเนียบศักดินาหัวเมือง ตราเมื่อ พ.ศ. 1919 มีฐานะเป็นเมืองจัตวา ผู้รักษาเมืองคือ “ออกเมืองชลบุรีศรีมหาสมุทร” ศักดินา 2,400 ไร่ ส่งส่วยไม้แดง จนกระทั่งกรุงศรีอยุธยาเสียแก่พม่าเมื่อ พ.ศ. 2310 สมเด็จพระเจ้าตากสินมหาราชได้เสด็จยกทัพผ่านมาทางบริเวณจังหวัดชลบุรีในปัจจุบัน ก่อนที่จะเข้าตีเมืองจันทบุรี และยกทัพกลับไปกู้กรุงศรีอยุธยาได้สำเร็จ
ต่อมาในสมัยรัตนโกสินทร์ตอนต้น ยังไม่มีการจัดตั้งจังหวัดชลบุรีขึ้นเป็นทางการ บริเวณจังหวัดชลบุรีประกอบไปด้วยเมืองใหญ่ 3 เมือง คือ เมืองบางปลาสร้อย เมืองพนัสนิคม และเมืองบางละมุง
ในรัชสมัยของพระบาทสมเด็จพระจุลจอมเกล้าเจ้าอยู่หัว ได้ทรงปฏิรูประบบการปกครองราชอาณาจักร โดยการจัดตั้งมณฑลเทศาภิบาล ให้อยู่ภายใต้บังคับบัญชาของกระทรวงมหาดไทยหน่วยงานเดียว จึงรวมเมืองพนัสนิคมและเมืองบางละมุงขึ้นต่อเมืองชลบุรี อยู่ในสังกัดมณฑลปราจีน ดังมีบันทึกว่า
"รวมหัวเมืองทางลำน้ำบางปะกง คือ เมืองปราจีนบุรี 1, เมืองนครนายก 1, เมืองพนมสารคาม 1 และเมืองฉะเชิงเทรา 1 รวม 4 หัวเมือง เป็นเมืองมณฑล 1 เรียกว่า มณฑลปราจีน ตั้งที่ว่าการมณฑล ณ เมืองปราจีน ต่อเมื่อโอนหัวเมืองในกรมท่ามาขึ้นกระทรวงมหาดไทย จึงย้ายที่ทำการมณฑลลงมาตั้งที่เมืองฉะเชิงเทรา เพราะขยายอาณาเขตมณฑลต่อลงไปทางชายทะเล รวมเมืองพนัสนิคม, เมืองชลบุรี และเมืองบางละมุง เพิ่มให้อีก 3 รวมเป็น 7 เมืองด้วยกัน แต่คงเรียกชื่อว่ามณฑลปราจีนอยู่ตามเดิม"
ต่อมาในสมัยหลังการเปลี่ยนแปลงการปกครองปี พ.ศ. 2475 มีการเปลี่ยนแปลงรูปการปกครองประเทศครั้งใหญ่โดยพระราชบัญญัติระเบียบราชการบริหารแห่งราชอาณาจักรสยาม พ.ศ. 2476 ระบบมณฑลเทศาภิบาลถูกยกเลิก ทำให้จังหวัดกลายเป็นหน่วยการปกครองส่วนภูมิภาคระดับสูงสุด
อนึ่งเมืองพนัสนิคมยุบเป็นอำเภอพนัสนิคมก่อนที่จะแยกออกเป็นอำเภอพานทอง อำเภอบ่อทอง อำเภอหนองใหญ่ อำเภอเกาะจันทร์และบางตำบลของอำเภอบ้านบึง เมืองบางละมุงยุบเป็นอำเภอบางละมุง ก่อนที่จะแยกออกเป็นอำเภอศรีราชา, อำเภอสัตหีบ และเมืองชลบุรีเป็นเมืองศูนย์กลางจังหวัดและได้แยกออกเป็นอำเภอบ้านบึง
ภูมิศาสตร์ > ที่ตั้งและอาณาเขต

จังหวัดชลบุรีตั้งอยู่ทางภาคตะวันออกของประเทศไทย หรือชายฝั่งทะเลด้านตะวันออกของอ่าวไทย อยู่ระหว่างเส้นรุ้งที่ 12 องศา 30 ลิปดา ถึง 13 องศา 43 ลิปดาเหนือ และเส้นแวงที่ 100 องศา 45 ลิปดา ถึง 101 องศา 45 ลิปดาตะวันออก และมีอาณาเขตจรดจังหวัดข้างเคียงเรียงตามเข็มนาฬิกา ดังนี้
ทิศเหนือ ติดกับจังหวัดฉะเชิงเทรา
ทิศใต้ ติดกับจังหวัดระยอง
ทิศตะวันออก ติดกับจังหวัดฉะเชิงเทรา จังหวัดจันทบุรี และจังหวัดระยอง
ทิศตะวันตก ติดกับอ่าวไทย
ภูมิศาสตร์ > ภูมิประเทศ

จังหวัดชลบุรีมีภูเขาทอดอยู่เกือบกลางของจังหวัดเป็นแนวยาวจากทิศตะวันตกเฉียงเหนือไปทางทิศตะวันออกเฉียงใต้ สภาพพื้นที่ส่วนใหญ่เป็นที่ราบสลับเนินเขาและที่ราบชายฝั่งทะเล ตอนเหนือเป็นที่ราบเหมาะแก่การกสิกรรม ทิศตะวันออกและทิศใต้เดิมเป็นป่าเขาพื้นที่ลุ่มดอน แต่ปัจจุบันเปลี่ยนสภาพจากป่าไม้เป็นที่โล่งเตียนใช้เพาะปลูกพืชเศรษฐกิจที่สำคัญ ได้แก่ มันสำปะหลัง อ้อย ข้าว สับปะรด ยางพารา และมะม่วงหิมพานต์ ซึ่งจะพบแหล่งเพาะปลูกเกือบทุกอำเภอ มีชายฝั่งทะเลและหาดสวยงามเหมาะแก่การท่องเที่ยวพักผ่อนหย่อนใจหลายแห่ง เช่น ชายหาดบางแสน พัทยา เป็นต้น ลักษณะดินส่วนใหญ่เป็นดินปนทราย ยกเว้นบางส่วนของอำเภอพนัสนิคม และส่วนใหญ่ของอำเภอพานทองจะเป็นดินเหนียว และดินตะกอน แหล่งน้ำธรรมชาติมีน้อยจึงมีปัญหาขาดแคลนแหล่งน้ำประกอบกับมีการบุกรุกแผ้วถางป่าสงวนแห่งชาติ ทำให้พื้นที่ที่มีความอุดมสมบูรณ์เกิดปัญหาดินเสื่อมโทรมจากการทำไร่มันสำปะหลังและไร่อ้อย
ภูมิศาสตร์ > ภูมิอากาศ

สภาพภูมิอากาศโดยทั่วไปจังหวัดชลบุรีตั้งอยู่ในเขตมรสุมเขตร้อน โดยได้รับอิทธิพลจากทั้งลมมรสุมตะวันออกเฉียงใต้ในช่วงเดือนสิงหาคมถึงตุลาคม และได้รับอิทธิพลจากลมมรสุมตะวันออกเฉียงเหนือระหว่างเดือนพฤศจิกายนถึงกุมภาพันธ์ ส่งผลให้จังหวัดชลบุรีมีฤดูกาลแตกต่างกันอย่างชัดเจน 3 ฤดู ได้แก่
ฤดูร้อน เดือนมีนาคมถึงเดือนพฤษภาคม อากาศค่อนข้างอบอ้าว แต่ไม่ถึงกับร้อนจัด
ฤดูฝน เดือนมิถุนายนถึงเดือนตุลาคม มีฝนตกกระจายทั่วไป โดยมักตกหนักในเขตป่าและภูเขา
ฤดูหนาว เดือนพฤศจิกายนถึงเดือนกุมภาพันธ์ อากาศไม่หนาวจัด ทว่าเย็นสบาย ท้องฟ้าสดใส ปลอดโปร่ง และมีแดดตลอดวัน นับเป็นช่วงเวลาซึ่งชายหาดจะคึกคักไปด้วยนักท่องเที่ยว ส่วนภาคเกษตร ในฤดูนี้เป็นเวลาที่ค่อนข้างแล้ง เพราะฝนทิ้งช่วงหลายเดือน
หน่วยการปกครอง > การปกครองส่วนภูมิภาค

จังหวัดชลบุรีแบ่งการปกครองส่วนภูมิภาคออกเป็น 11 อำเภอ 92 ตำบล 687 หมู่บ้าน โดยอำเภอทั้ง 11 อำเภอมีดังนี้
| ลำดับ  | ชื่ออำเภอ | อักษรโรมัน | ชั้น   | พื้นที่  (ตร> กม.) | ห่างจากศาลากลาง  (กม> ) | ตั้งเมื่อ  (พ> ศ.) | ตำบล  | หมู่บ้าน  | ประชากร  (คน) | แผนที่ |
| --- | --- | --- | --- | --- | --- | --- | --- | --- | --- | --- |
| 1 |   เมืองชลบุรี | Mueang Chon Buri | พิเศษ | 228.8 | – | 2481 | 18 | 107 |  347,728  |  |
| 2 |   บ้านบึง | Ban Bueng |  | 646.3 | 17 | 2481 | 8 | 52 |  111,423  |  |
| 3 |   หนองใหญ่ | Nong Yai |  | 397.5  | 53 | 2524 | 5 | 24 |  23,936  |  |
| 4 |   บางละมุง | Bang Lamung |  | 727  | 48 | 2444 | 8 | 72 |  339,754  |  |
| 5 |   พานทอง | Phan Thong |  | 173 | 24 | 2481 | 11 | 76 |  80,613  |  |
| 6 |   พนัสนิคม | Phanat Nikhom |  | 450.9 | 26 | 2495 | 20 | 185 |  125,851  |  |
| 7 |   ศรีราชา | Si Racha |  | 	643.558  | 24 | 2437 | 8 | 73 |  329,770  |  |
| 8 |   เกาะสีชัง | Ko Sichang |  | 17.3  | 37 | 2437 | 1 | 7 |  4,555  |  |
| 9 |   สัตหีบ | Sattahip |  | 348.122 | 86 | 2496 | 5 | 40 |  165,003  |  |
| 10 |   บ่อทอง | Bo Thong |  | 781.6  | 59 | 2528 | 6 | 47 |  49,835  |  |
| 11 |   เกาะจันทร์ | Ko Chan |  | 248.8  | 54 | 2550 | 2 | 27 |  39,598  |  |
↑  เรียงตามรหัสเขตการปกครองของกรมการปกครอง
↑  รวมตำบลในเขตเทศบาลเมืองและเทศบาลนครด้วย
↑  รวมหมู่บ้านในเขตเทศบาลเมืองและเทศบาลนครด้วย
↑  ในนาม "อำเภอบางพระ"
เศรษฐกิจ

จังหวัดชลบุรีมีผลิตภัณฑ์จังหวัด ณ ราคาตลาดปัจจุบัน (GPP; Gross Provincial Product at Current Market Prices) 1,173,449 ล้านบาท ใน พ.ศ. 2565 เป็นอันดับที่ 2 ของประเทศ รองจากกรุงเทพมหานคร โครงสร้างเศรษฐกิจของจังหวัดชลบุรี ขึ้นอยู่กับภาคนอกเกษตรเป็นหลัก คิดเป็นร้อยละ 98 ของผลิตภัณฑ์มวลรวมจังหวัด หรือประมาณ 1,151,000 ล้านบาท ส่วนใหญ่มาจากภาคอุตสาหกรรมและภาคบริการ
ภาคอุตสาหกรรม พ.ศ. 2565 จังหวัดชลบุรีมีโรงงานอุตสาหกรรม 3,676 แห่ง แบ่งตามประเภทได้แก่ อุตสาหกรรมการผลิต อาหาร รถยนต์ เครื่องใช้ไฟฟ้าและอุปกรณ์ พลาสติก เครื่องจักรกล ชิ้นส่วนรถยนต์ เหล็กและโลหะ อุตสาหกรรมเคมีและเคมีภัณฑ์ โรงกลั่นน้ำมัน อุตสาหกรรมแปรรูปผลผลิตการเกษตร และอุตสาหกรรมเหมืองแร่ โรงงานอุตสาหกรรมส่วนใหญ่ตั้งอยู่ในนิคมอุตสาหกรรม เช่น นิคมอุตสาหกรรมแหลมฉบัง นิคมอุตสาหกรรมอมตะซิตี้ นิคมอุตสาหกรรมดับบลิวเอชเอ นิคมอุตสาหกรรมปิ่นทอง นิคมอุตสาหกรรมโรจนะ และนิคมอุตสาหกรรมเอเชียคลีน
ภาคบริการ ได้แก่ การก่อสร้าง การเงินและธุรกิจประกัน การศึกษา การแพทย์ การขายส่งและการขายปลีกฯ การไฟฟ้า แก๊ส การขนส่ง ที่พักแรม และบริการด้านอาหาร การขนส่งและสถานที่เก็บสินค้า จังหวัดชลบุรีมีท่าเรือพาณิชย์ที่สำคัญ ได้แก่ ท่าเรือแหลมฉบัง ท่าเรือสัตหีบ ท่าเรือศรีราชาฮาร์เบอร์ ท่าเรือสยามคอมเมอร์เชียลซีพอร์ต ท่าเรือเคอรี่สยามซีพอร์ต
ส่วนภาคเกษตรมีมูลค่าคิดเป็นร้อยละ 2 ของผลิตภัณฑ์มวลรวมจังหวัด มูลค่าประมาณ 22,000 ล้านบาท ผลิตภัณฑ์การเกษตรได้แก่ มันสำปะหลัง สับปะรด ยางพารา สาขาประมงพาณิชย์ สาขาป่าไม้ สาขาปศุสัตว์ ได้แก่ ไก่เนื้อ และสุกร
ประชากร

| ปี | ประชากร | ±% |
| --- | --- | --- |
|  2549  | 1,205,574 | —     |
|  2550  | 1,233,446 | +2.3% |
|  2551  | 1,264,687 | +2.5% |
|  2552  | 1,289,590 | +2.0% |
|  2553  | 1,316,293 | +2.1% |
|  2554  | 1,338,656 | +1.7% |
|  2555  | 1,364,002 | +1.9% |
|  2556  | 1,390,354 | +1.9% |
|  2557  | 1,421,425 | +2.2% |
|  2558  | 1,455,039 | +2.4% |
|  2559  | 1,483,049 | +1.9% |
|  2560  | 1,509,125 | +1.8% |
|  2561  | 1,535,445 | +1.7% |
|  2562  | 1,558,301 | +1.5% |
|  2563  | 1,566,885 | +0.6% |
|  2564  | 1,583,672 | +1.1% |
|  2565  | 1,594,758 | +0.7% |
|  2566  | 1,618,066 | +1.5% |
อ้างอิง: กรมการปกครอง กระทรวงมหาดไทย
ตามข้อมูลจำนวนประชากรของสำนักทะเบียนกลาง กรมการปกครอง ณ วันที่ 31 ธันวาคม พ.ศ. 2566 จังหวัดชลบุรีมีประชากร 1,618,066 คน คิดเป็นอันดับที่ 6 ของประเทศ โดยแบ่งเป็นประชากรเพศชาย 787,986 คน และประชากรเพศหญิง 830,080 คน มีความหนาแน่นประชากรโดยเฉลี่ย 370.86 คนต่อตารางกิโลเมตร ซึ่งมากเป็นอันดับที่ 10 ของประเทศ อำเภอที่มีจำนวนประชากรมากที่สุดและมีความหนาแน่นมากที่สุด คือ อำเภอเมืองชลบุรี มีประชากรอาศัยอยู่ 347,728 คน มีความหนาแน่น 1,519.79 คนต่อตารางกิโลเมตร ในขณะที่อำเภอที่มีประชากรน้อยที่สุด คือ อำเภอเกาะสีชัง มีประชากรอาศัยอยู่ 4,555 คน ส่วนอำเภอที่ประชากรเบาบางที่สุด คือ อำเภอหนองใหญ่ ซึ่งมีความหนาแน่นประชากรเฉลี่ย 60.22 คนต่อตารางกิโลเมตร
จากการสำรวจในปี พ.ศ. 2558 ประชากรจังหวัดชลบุรีประมาณร้อยละ 97.87 นับถือศาสนาพุทธ รองลงมาเป็นศาสนาอิสลามร้อยละ 1.56 และศาสนาคริสต์ร้อยละ 0.60
สถิติประชากรทางทะเบียนราษฎร ปี 2566 จังหวัดชลบุรีมีจำนวนประชากรเกิดเป็นอันดับที่ 2 ของประเทศไทย จำนวน 22,254 คน รองจากกรุงเทพมหานคร
| ศาสนา | จำนวน (คน) | ร้อยละ |
| --- | --- | --- |
| พุทธ | 1,256,081 | 97.87 |
| อิสลาม | 20,000 | 1.56 |
| คริสต์ | 7,707 | 0.60 |
| อื่น ๆ | 800 | 0.06% |
วัดญาณสังวรารามวรมหาวิหาร ตำบลห้วยใหญ่ อำเภอบางละมุง
เขาชีจรรย์ ตำบลนาจอมเทียน อำเภอสัตหีบ
วัดธรรมนิมิตต์ ตำบลบ้านสวน อำเภอเมืองชลบุรี
การขนส่ง

จังหวัดชลบุรีเป็นจังหวัดที่มีเส้นทางคมนาคมที่ดีจังหวัดหนึ่งของประเทศ โดยมีระบบการขนส่งทั่วถึงและสะดวกทั้งการขนส่งทางบก ทางเรือ และทางอากาศ รวมทั้งมีการขนส่งทางท่อสำหรับสินค้าเหลว ได้แก่ น้ำมันและสารเคมี การขนส่งของจังหวัดชลบุรีในปัจจุบันอาศัยทางบกเป็นหลัก นอกจากนั้นยังมีการขนส่งทางเรือและทางอากาศ ซึ่งสามารถพัฒนาศักยภาพให้เพิ่มขึ้นได้อย่างต่อเนื่อง
จังหวัดชลบุรีมีท่าอากาศยานขนาดเล็ก 1 แห่งคือ สนามบินบางพระ ตั้งอยู่ในอำเภอศรีราชา เป็นสนามฝึกซ้อมสำหรับเครื่องบินลำเล็ก จึงไม่ได้เปิดให้บริการขนส่งทางอากาศเพื่อการพาณิชย์ทั่วไป
เนื่องจากจังหวัดชลบุรีมีสภาพภูมิศาสตร์เอื้ออำนวยต่อการขนส่งทางทะเล กล่าวคือด้านตะวันตกของจังหวัดเป็นชายฝั่งที่มีแนวยาวระยะทางหลายร้อยกิโลเมตร โดยหลายแห่งเป็นชายหาดที่งดงาม และบางแห่งเหมาะจะเป็นท่าจอดเรือ ส่งผลให้ชายฝั่งทะเลของจังหวัดมีท่าเทียบเรือประมงและท่าเทียบเรือสินค้า ทั้งที่เป็นท่าเทียบเรือของเอกชนและท่าเทียบเรือพาณิชย์สำหรับขนส่งสินค้าไปต่างประเทศ รวมถึงการขนส่งสินค้าเลียบตามชายฝั่งทะเลตะวันออกเข้าสู่ท่าเรือกรุงเทพฯ
การขนส่งทางรถไฟของจังหวัดชลบุรีอาศัยเส้นทางรถไฟสายตะวันออก โดยเริ่มต้นจากกรุงเทพมหานคร–ฉะเชิงเทรา–ศรีราชา เมื่อรัฐบาลมีโครงการพัฒนาพื้นที่บริเวณชายฝั่งทะเลตะวันออก การรถไฟแห่งประเทศไทยจึงดำเนินการก่อสร้างทางรถไฟสายนี้ขึ้น เพื่อรองรับการขนส่งสินค้าจากท่าเรือน้ำลึกสัตหีบ ท่าเรือน้ำลึกนิคมอุตสาหกรรมแหลมฉบัง และท่าเรือน้ำลึกนิคมอุตสาหกรรมมาบตาพุด
การขนส่งทางรถยนต์เป็นระบบการคมนาคมสำคัญที่สุดของจังหวัดชลบุรี และมีบทบาทมากขึ้นเรื่อย ๆ ในปัจจุบัน โครงข่ายนี้อยู่ในความรับผิดชอบของกรมทางหลวง โดยจังหวัดชลบุรีมีถนนที่สร้างเสร็จแล้วเป็นระยะทาง 745.497 กิโลเมตร เป็นทางหลวงแผ่นดินรวมระยะทาง 745.497 กิโลเมตร และระยะทางต่อ 2 ช่องจราจรคิดเป็นระยะทาง 1,191.408 กิโลเมตร ทางหลวงสายหลักของจังหวัดชลบุรี เช่น ทางหลวงพิเศษหมายเลข 7, ถนนสุขุมวิท (ทางหลวงแผ่นดินหมายเลข 3) เป็นต้น
การศึกษา

จังหวัดชลบุรีมีมหาวิทยาลัยต่าง ๆ ได้แก่
มหาวิทยาลัยเกษตรศาสตร์ วิทยาเขตศรีราชา
มหาวิทยาลัยเทคโนโลยีราชมงคลตะวันออก วิทยาเขตบางพระ
มหาวิทยาลัยธรรมศาสตร์ ศูนย์พัทยา
มหาวิทยาลัยบูรพา
มหาวิทยาลัยมหามกุฏราชวิทยาลัย ศูนย์การศึกษาชลบุรี
มหาวิทยาลัยศรีปทุม วิทยาเขตชลบุรี
มหาวิทยาลัยเอเชียน
นอกจากนี้ ยังมีสถาบันและวิทยาลัยอื่น ๆ ได้แก่
มหาวิทยาลัยการกีฬาแห่งชาติ วิทยาเขตชลบุรี
วิทยาลัยการสาธารณสุขสิรินธร จังหวัดชลบุรี
วิทยาลัยพยาบาลบรมราชชนนี ชลบุรี
วิทยาลัยมหาดไทย
วิทยาลัยเทคนิคชลบุรี
วิทยาลัยเทคนิคพัทยา (เดิมชื่อ วิทยาลัยการอาชีพบางละมุง)
วิทยาลัยเทคนิคสัตหีบ
วิทยาลัยอาชีวศึกษาชลบุรี
วิทยาลัยการอาชีพพนัสนิคม
วิทยาลัยเกษตรและเทคโนโลยีชลบุรี
วิทยาลัยเทคนิคบางแสน (เดิมชื่อ วิทยาลัยสารพัดช่างชลบุรี)
วิทยาลัยดุสิตธานี ศูนย์เมืองพัทยา
วิทยาลัยเทคโนโลยีดาราสมุทรบริหารธุรกิจ
วิทยาลัยเทคโนโลยีชลบุรี
วิทยาลัยเทคโนโลยีชลบุรีบริหารธุรกิจ (CAT)
วิทยาลัยเทคโนโลยีไทยอิโตะ
วิทยาลัยเทคโนโลยีภาคตะวันออก (อี.เทค)
วิทยาลัยเทคโนโลยีศรีราชา
วิทยาลัยเทคโนโลยีอักษรพัทยา
วิทยาลัยวิศวกรรมแหลมฉบัง
วิทยาลัยอาชีวศึกษาเทคโนโลยีฐานวิทยาศาสตร์ (เดิมชื่อ วิทยาลัยการอาชีพพานทอง)
วิทยาลัยอาชีวศึกษาศรีราชา
ดูเพิ่ม: รายชื่อโรงเรียนในจังหวัดชลบุรี
กีฬา > ฟุตบอล

สโมสรฟุตบอลชลบุรี เป็นทีมในอำเภอเมืองชลบุรี มีผลงานได้เป็นแชมป์ไทยลีกหนึ่งสมัยในปี พ.ศ. 2550 และเป็นตัวแทนได้ไปแข่งขันในเอเอฟซีแชมเปียนส์ลีก ปัจจุบันลงแข่งขันในไทยลีก 2
ส่วนสโมสรฟุตบอลอาชีพอื่น ๆ ในจังหวัดชลบุรี ได้แก่ พัทยา ยูไนเต็ด ลงแข่งขันในไทยลีก 2 ส่วน ราชนาวี, นาวิกโยธิน, กองเรือรบ, สอ.รฝ. เอฟซี และ บีเอฟบี พัทยา ลงแข่งขันในไทยลีก 3
กีฬา > ฟุตซอล

จังหวัดชลบุรีมีทีมฟุตซอลที่สร้างชื่อเสียง คือ ทีมชลบุรี บลูเวฟ ได้รับรางวัลชนะเลิศการแข่งขันฟุตซอลไทยลีก 11 สมัย
กีฬา > วอลเลย์บอล

สโมสรวอลเลย์บอลชลบุรี เป็นสโมสรวอลเลย์บอลชายได้รับรางวัลชนะเลิศการแข่งขันวอลเลย์บอลชายไทยแลนด์ลีก 2 สมัย ส่วนสโมสรวอลเลย์บอลสุพรีม ชลบุรี เป็นสโมสรวอลเลย์บอลหญิงได้รับรางวัลชนะเลิศการแข่งขันวอลเลย์บอลหญิงไทยแลนด์ลีก 3 สมัย
สถานที่สำคัญ

พัทยา
สวนน้ำรามายณะ
สวนสัตว์เปิดเขาเขียว
สวนเสือศรีราชา
อุทยานหินล้านปีและฟาร์มจระเข้พัทยา
เขาสามมุข
แหลมแท่น
ศาลเจ้านาจาไทจื้อ
เกาะล้าน
วัดเครือวัลย์
หาดบางเสร่
หาดจอมเทียน
สวนนงนุช
มหาวิทยาลัยเกษตรศาสตร์ วิทยาเขตศรีราชา
สถาบันวิทยาศาสตร์ทางทะเล มหาวิทยาลัยบูรพา
วัดญาณสังวราราม
วิหารเซียน
ปราสาทสัจธรรม
เมืองจำลองพัทยา
วัดสัตหีบ
วัดเทพพุทธาราม
วัดใหญ่อินทาราม
วัดอุทกเขปสีมาราม
ตลาดหนองมน
บางแสน
เกาะสีชัง
หาดสัตหีบ
วัดเกาะลอย
วัดศรีมหาราชา
จักสานที่ใหญ่ที่สุดในโลก (พนัสนิคม)
หอพนัสบดี
วัดหน้าพระธาตุ
วัดโบสถ์ (พนัสนิคม)
ฐานทัพเรือสัตหีบ
สะพานชลมารควิถี
บุคคลที่มีชื่อเสียง

ก้องเกียรติ โขมศิริ
จอมขวัญ ลีละพงศ์ประสุต
คำรณ หว่างหวังศรี
จอห์น ดีแลน
จันทนีย์ อูนากูล
ชลธิชา อิ่มจรรยา
ชลาทิศ ตันติวุฒิ
ชัญษร สาครจันทร์
ชาตรี ศรีชล
ชุติมา นัยนา
ณภศศิ สุรวรรณ
ณัฐรุจา ชุติวรรณโสภณ
ตัน ภาสกรนที
ธนา สินประสาธน์
ธนิน มนูญศิลป์
ธรรมนูญ ทัศโน
ธีระศักดิ์ โพธิ์อ้น
นาตาลี เดวิส
บรรจบ เจริญพร
บารมิตา สาครจันทร์
บุญพิทักษ์ จิตต์กระจ่าง
บุปผา สายชล
ผอูน จันทรศิริ
ฝันดี-ฝันเด่น
พนม นพพร
ภัครมัย โปตระนันท์
ภาณุเดช วัฒนสุชาติ
มนต์รัก ขวัญโพธิ์ไทย
เมธัส ตรีรัตนวารีสิน
รังสิต ศิรนานนท์
ลลิตา สิงห์โตทอง
ลือชัย งามสม
วิวัฒน์ ผสมทรัพย์
วีรยา จาง
สุกัญญา มิเกล
อธิป ทองจินดา
อรุณพงศ์ ชัยวินิตย์
อลิษา ขจรไชยกุล
อังคณา วรรัตนาชัย
อาทิตยา ตรีบุดารักษ์
อุดม แต้พานิช
อุเทน บุญยงค์
แอนดรูว์ โคนินทร์
ดูเพิ่ม

รายชื่อวัดในจังหวัดชลบุรี
รายชื่อโรงเรียนในจังหวัดชลบุรี
รายชื่อห้างสรรพสินค้าในจังหวัดชลบุรี
รายชื่อโรงภาพยนตร์ในจังหวัดชลบุรี